Nagy adományozók // MASTERCLASS
2025-09-18 09:30 - 16:30 (Europe/Budapest) | Mozaik Hub, Rumbach Sebestyén utca 11-13., Budapest, 1074
A 10 éves Mozaik Hub első személyes MASTERCLASS workshopja!
Számos civil szervezet rendelkezik már kialakult mikroadományozói bázissal. Sokaknak még rendszeres és közepes adományozói is vannak. Mégis, amikor a nagy adományozók kérdése merül fel, sokszor automatikus válasz, hogy ez itt, ez nálunk nem működhet. Pedig lehetséges!
Az elmúlt években a környezetünkben több sikeres nagy adományozókat célzó kampányt láttunk, a workshop trénere pedig maga a bizonyíték, hogy nem csak lehetséges, de viszonylag kis erőforrás ráfordítással is el lehet kezdeni a nagy adományozók bevonását célzó munkát.
A workshop trénere Jan Kroupa, a Czech Fundraising Center alapítója, forrásteremtési szakember, előadó, tanácsadó, kutató, egyetemi tanár és a régióban több sikeres nagy adományozói kampány megtervezője.
Ezen az interaktív workshopon elméleti tudását és gyakorlati tapasztalatait ötvözve mutatjuk be a nagy adományozók bevonásának legfontosabb szempontjait és segítünk abban, hogyan lehet belekezdeni ebbe a munkába a szervezeted mostani állapotának figyelembevételével.
Kinek ajánljuk a képzést?
Civil szervezetek forrásteremtésért felelős vezetőinek, munkatársainak. Elsősorban olyanoknak, akik részt vesznek a forrásteremtési stratégia kidolgozásában, a forrásteremtési munka koordinálásában.
A workshop nyelve angol. A részvétel ingyenes, de regisztrációhoz kötött. A helyek limitáltak, és azok a jelentkezők élveznek előnyt, akik korábban vettek már részt forrásteremtés vagy stratégia témájú képzésünkön.
A képzést személyesen tartjuk a Mozaik Hubban. Részletek a regisztráció megerősítése után. A helyszín akadálymentes.
A képzés időpontja: szeptember 18. 9:30-16:30

Társadalmi Innováció civil szervezeteknek
2025-10-31 10:00 - 16:30
A 10 éves Mozaik Hub legújabb vívmánya!
Bevezető képzés a társadalmi innovációról civil szervezeteknek és új kezdeményezéseknek.
A civil szektor alapja a társadalmi innováció. Mindannyian azon dolgozunk, hogy a lehető legjobb és leghatékonyabb módon próbáljunk választ adni az általunk megjelölt társadalmi/közösségi problémára, igényre, szükségletre.
Vannak szervezetek, akik működésének már fontos része az innováció, de nem építenek tudatosan vagy rendszerszinten arra. Olyanok is vannak, akik mielőtt belekezdenének, elvetik az innovatív gondolkodást, hiszen az alap működésüket, a már létező tevékenységüket szeretnék először fenntarthatóan végezni. Pedig lehet, hogy pont az innováció segítene megoldani működésükből fakadó mindennapi problémákat.
Cernov Mircea, a képzés trénere bevezet a társadalmi innováció alapjaiba, bemutatja elméleteit és folyamatát, illetve gyakorlati eszközökkel és valós esettanulmányokkal segít abban, hogyan jussunk el az ötlettől a megvalósításig.
Kinek ajánljuk a képzést? Civil szervezetek szakmai, képviseleti vezetőinek, elsősorban olyanoknak, akik részt vesznek a szervezet vagy új kezdeményezés stratégiai döntéshozatalában, hosszútávú tervezési folyamataiban.
A képzés időpontja: október 31. 10:00-16:30
Tréner: Cernov Mircea
A képzés ingyenes, de regisztrációhoz kötött. A helyek limitáltak, és azok a jelentkezők élveznek előnyt, akik korábban vettek már részt stratégia témájú képzésünkön.
A képzést személyesen tartjuk a Mozaik Hubban. A helyszín akadálymentes. Részletek a regisztráció megerősítése után.

Elmarad // Stratégiai Tudástár képzés civil szervezeteknek és új kezdeményezéseknek
2025-12-11 16:00 - 19:00
Legújabb képzésünk, egy számunkra nagyon fontos projektet mutat be: a Stratégiai Tudástárat.
Ez a projekt a Mozaik Hub 10 éve alatt összegyűjtött, a képzések, workshopok, konzultációk és mentorálások során átadott, formálódott és fejlesztett tudást teszi minél több civil szervezet számára könnyen elérhetővé és felhasználhatóvá.
Mi a Stratégiai Tudástár?
Egy minden magyarországi civil szervezet számára bármikor, ingyenesen, korlátok nélkül elérhető és felhasználható online eszköz!
Habár a tudástár úgy épül fel, hogy minden szervezet a saját ritmusában, saját igényeire szabva, külső segítség nélkül végigvihet akár egy teljes stratégiai tervezési folyamatot, tudjuk, hogy ez kihívásokkal teli lehet. Ezért a képzésen szeretnénk megválaszolni a felmerülő kérdéseiteket, és bemutatjuk, hogyan érdemes hozzákezdeni a stratégiai tervezéshez az oldal segítségével.
A képzés során részletesen megismerhetitek az oldal felépítését, és hasznos tippeket, tanácsokat adunk arról, hogyan tudjátok a lehető legjobban hasznosítani az oldalon található segédleteket és eszközöket.
A képzés trénerei a Stratégiai Tudástár ötletgazdái, Tordai Bence és Moldován Bendegúz. Tudásuk és tapasztalatuk megosztásával nemcsak az oldalt ismerhetitek meg, hanem elsajátíthatjátok a stratégiai gondolkodást is, ami a tudatos tervezés egyik fontos alapja.
Kinek ajánljuk a képzést? Civil szervezeteknek és kezdeményezéseknek, akik fejlődni, tanulni vagy inspirálódni szeretnének. Akiknek a tudatos tervezési folyamatok során jól jön egy praktikus segítő, vonalvezető.
A képzés időpontja: 2025. december 11., 16:00–19:00
Trénerek: Tordai Bence, Moldován Bendegúz
A képzés ingyenes, de regisztrációhoz kötött. A helyek limitáltak. A képzést személyesen tartjuk a Mozaik Hubban. A helyszín akadálymentes.
Részletek a regisztráció megerősítése után.

Stratégia és menedzsment civil szervezeteknek
2026-03-05 16:00 - 19:00
A magyarországi civil szervezetek többsége nem rendelkezik stratégiai tervvel, tevékenységét és működését nem stratégiai célok mentén szervezi. Általános tendencia, hogy idő, kapacitás vagy tudáshiány miatt nem jön létre az a stratégiai keret, amely hosszú távon biztosíthatná a szervezetek stabilitását, fenntarthatóságát és céljaik elérését.
Éppen ezért hoztuk létre a Stratégiai Tudatsárat. Egy minden magyarországi civil szervezet számára bármikor, ingyenesen és korlátok nélkül elérhető, felhasználható online eszközt. Bár a tudástár úgy épül fel, hogy minden szervezet a saját ritmusában, saját igényeire szabva, külső segítség nélkül végigvihet akár egy teljes stratégiai tervezési folyamatot, tudjuk, hogy ez kihívásokkal teli tud lenni.
A képzés során szeretnénk megválaszolni a résztvevők felmerülő kérdéseit, és bemutatni, hogyan érdemes hozzákezdeni a stratégiai tervezéshez.
A képzés célja, hogy
– segítsen az alapok elsajátításában (vagy átismétlésében) a stratégiai tervezés és gondolkodás területén,
– segítse betölteni a szervezet stratégiája és mindennapi működtetése közötti látszólagos űrt,
– bemutassa, hogyan következnek az egyes funkcionális területek egy szervezet szakmai stratégiájából,
– bemutassa, hogyan használhatók hatékonyan az oldalon található segédanyagok és eszközök a szervezet stratégiai tervezésében és mindennapi működésében egyaránt.
A képzés trénerei a Stratégiai Tudástár ötletgazdái: Tordai Bence és Moldován Bendegúz.
Kinek ajánljuk a képzést?
Civil szervezeteknek és kezdeményezéseknek, akik fejlődni, tanulni vagy inspirálódni szeretnének. Akiknek a tudatos tervezési folyamatok során jól jön egy praktikus segítő, vonalvezető.
A képzés időpontjai:
2 X 3 óra, 16:00-19:00
1. alkalom: március 5.
2. alkalom: március 12.
Trénerek: Tordai Bence, Moldován Bendegúz
A képzés ingyenes, de regisztrációhoz kötött. A helyek limitáltak. A képzést személyesen tartjuk a Mozaik Hubban. A helyszín akadálymentes.A részleteket a regisztráció megerősítése után küldjük.

Hatásmérés alapok civil szervezeteknek
2026-03-19 16:00 - 19:00
Egy civil szervezet számára alapvető kérdés, hogy tevékenységei, projektjei, programjai sikeresek és hatékonyak-e. Ezalatt elsősorban azt értjük, hogy a szervezet küldetését és kitűzött céljait tudja-e és milyen mértékben tudja teljesíteni, valamint ennek következményeként elérni az általa kitűzött és vágyott változást.
Hatásmérés alapok képzés során bemutatjuk, hogy mi is az a hatásmérés, és miben tudja segíteni szervezeted munkáját. Megismerheted azt, hogyan tudod felhasználásával feltételezések helyett adatokra alapozni munkádat illetve, pontosan mik a hatásmérési folyamat legfőbb állomásai és hogyan lehet azokat saját szervezetetedre alakítani.
A képzés során beszélgetünk a civil szervezetek sikerességének kritériumairól és körbejárjuk a mérés és értékelés kérdéskörét. A képzés az elmélet mellett gyakorlati eszközökkel is segíti a résztvevők munkáját és kitér a hatásmérés eredményeinek felhasználási lehetőségeire is.
Kiknek ajánljuk? Civil szervezeteknek és kezdeményezéseknek, akik mélyebben akarják megismerni a célközönségeiket és azok igényeit. Akiknek fontos, hogy megalapozottan tudják értékelni saját tevékenységüket és átfogó képet kapjanak működésük hatékonyságáról.
Trénerek: Héra Gábor, Cernov Mircea
A képzés időpontjai:
2 X 3 óra, 16:00-19:00
1. képzési nap: március 19. csütörtök
2. képzési nap: március 26. csütörtök
A képzés ingyenes, de regisztrációhoz kötött. A részleteket a regisztráció megerősítése után küldjük. A helyek limitáltak. A képzést személyesen tartjuk a Mozaik Hubban. A helyszín akadálymentes.
